open-index/open-wikipedia-markdown huggingface dataset:
Germán Gabriel

**Germán Antonio Gabriel Benaches** (s. 16. marraskuuta 1980 Caracas, Venezuela) on espanjalainen koripalloilija.

Isona laitahyökkääjänä tai sentterinä pelaava Gabriel on voittanut urallaan muun muassa EuroCupin ja Venezuelan mestaruuden.

Espanjan maajoukkueessa Gabriel voitti EM-pronssia Sloveniassa 2013.

## Lähteet
* German Gabriel Europe Stats Basketball-Reference.com 
* Profiili archive.fiba.com 
* Profiili  acb.com 
* Profiili euroleague.net 
* German Gabriel basketball profile eurobasket.com 

### Viitteet

## Aiheesta muualla
Xavi Rey

**Xavier ”Xavi” Rey Sanuy** (s. 13. heinäkuuta 1987 Barcelona) on espanjalainen koripalloilija.

Sentterinä pelaava Rey on tehnyt pelaajauransa espanjalaisissa seurajoukkueissa.

Espanjan maajoukkueessa Rey voitti EM-pronssia Sloveniassa 2013.

## Lähteet
* Xavier Rey Europe Stats Basketball-Reference.com 
* Profiili archive.fiba.com 
* Profiili  acb.com 
* Profiili euroleague.net 
* Xavier Rey basketball profile eurobasket.com 

### Viitteet
Berni Rodríguez

**Bernardo ”Berni” Rodríguez Arias** (s. 7. kesäkuuta 1980 Málaga) on espanjalainen koripalloilija.

Heittävänä takamiehenä tai pienenä laitahyökkääjänä pelaava Rodríguez on voittanut urallaan muun muassa Korać cupin, Espanjan mestaruuden ja Espanjan cupin.

Espanjan maajoukkueessa Rodríguez voitti maailmanmestaruuden Japanissa 2006, olympiahopeaa Pekingissä 2008 ja EM-hopeaa Espanjassa 2007.

## Lähteet
* Berni Rodríguez Bio, Stats and Results  Olympics at Sports-Reference.com 
* Berni Rodriguez Europe Stats Basketball-Reference.com 
* Profiili archive.fiba.com 
* Profiili  acb.com 
* Profiili euroleague.net 
* Berni Rodriguez basketball profile eurobasket.com 

### Viitteet
Diana King

**Diana King** (s. 8. marraskuuta 1970 Spanish Town, Jamaika) on jamaikalainen laulaja ja lauluntekijä.

Kingin ensimmäinen single ”Shy Guy” julkaistiin maaliskuussa 1995. Kappale sisältyi elokuvan *[[Pahat pojat (vuoden 1995 elokuva)|Pahat Pojat]]* soundtrackille sekä Kingin debyyttialbumille *Tougher Than Love* (1995). King kirjoitti kappaleen itse apunaan Andy Marvel ja Kingsley Gardner, ja sen tuotti Marvel. Kappaleen julkaisi vuonna 1995 maailmanlaajuisesti Sony Music.

Kappaleen paras sijoitus Yhdysvalloissa oli Billboard Hot 100 -listan kahdeksantena. Suomessa se oli Virallisen singlelistan kärjessä ainakin neljä viikkoa. Kingin ensimmäinen albumi *Tougher Than Love* julkaistiin vuonna 1995. Yhdysvaltain Billboard 200 -listalla sen paras sijoitus oli 179., ja Top Reagge Albums -listalla kolmantena.  Suomessa albumin paras sijoitus oli Virallisen listan yhdeksäntenä. 

Kingin toinen albumi *Think Like a Girl* julkaistiin 30. syyskuuta 1997. Yhdysvalloissa se oli Top Reggae Albums -listan ykkösenä. Albumin single ”I Say a Little Prayer” oli parhaimmillaan Billboard Hot 100 -listan sijalla 38, ja single ”L-L-Lies” listan sijalla 71.

30. heinäkuuta 2002 julkaistiin Kingin kolmas albumi *Respect*.

Vuonna 2012 Diana King kertoi Facebook-sivullaan olevansa lesbo. Hän on ensimmäinen jamaikalainen muusikko, joka on julkisesti kertonut olevansa homoseksuaalinen. 

## Lähteet
HMS Audacious (1869)

**HMS Audacious** oli Britannian kuninkaallisen laivaston vuonna 1869 vesillelaskettu Audacious-luokan ironclad-taistelulaiva.

## Valmistus

Alus tilattiin 29. huhtikuuta 1867 Govanista Robert Napierilta, missä köli laskettiin kaksi kuukautta myöhemmin 26. kesäkuuta. Alus laskettiin vesille 10. helmikuuta 1869 ja valmistui 10. syyskuuta 1870.

## Palvelus
Alus poistettiin palveluksesta vuonna 1894 ja sijoitettiin 1902 varastolaivaksi. Alus siirrettiin 1904 Portsmouthin koulutuskeskukseen, jolloin se nimettiin *HMS Fisgardiksi*. Alus muutettiin 1914 vastaanottoalukseksi nimettynä *HMS Imperieuseksi*. Alus oli vuodesta 1920 varastolaivana. Alus myytiin 15. maaliskuuta 1927 romutettavaksi.

## Lähteet
*
*
*
*

### Viitteet
HMS Invincible (1869)

**HMS Invincible** oli Britannian kuninkaallisen laivaston vuonna 1869 vesillelaskettu Audacious-luokan ironclad-taistelulaiva.

## Valmistus

Alus tilattiin Govanista Robert Napierilta, missä köli laskettiin 28. kesäkuuta 1867. Alus laskettiin vesille 29. toukokuuta 1869  ja valmistui 1. lokakuuta 1870.

## Palvelus
Alus siirrettiin 1901 Sheernessiin hävittäjälaivueen emälaivaksi ja nimettiin 1904 *HMS Erebukseksi*. Alus siirrettiin 1906 Portsmouthin koulutuskeskukseen, jolloin se nimettiin *HMS Fisgard II:ksi*. Alus upposi 17. syyskuuta 1914 myrskyssä Portland Billin edustalla, kun sitä oltiin hinaamassa Portsmouthista Scapa Flow'hun vastaanottoalukseksi. Aluksella olleista 64 miehistönjäsenestä kaksikymmentäyksi sai surmansa onnettomuudessa.

## Lähteet

*
*
*
*

### Viitteet
Taistelunjohtaja

**Taistelunjohtaja** (, FC) koordinoi lentotehtävän suoritusta pääjohtokeskuksista käsin. Tehtävien intensiivisyys vaihtelee yksittäisen koneen valvonnasta usean parven taktiseen johtamiseen. Ilmasodankäynnissä yleinen trendi on viimevuosina ollut kiinteistä johtopaikoista luopuminen ja siirtyminen ilmasta käsin tapahtuvaan johtamiseen ja valvontaan (AWACS). Maasijoitteisilla järjestelmillä saavutetaan kuitenkin edelleen merkittävä etu puolustussodankäynnissä.

## Koulutus Suomessa
Taistelunjohtokoulutusta varusmiehille antaa Ilmasotakoulu. Koulutusta kehitetään jatkuvasti yhteistyössä muiden pohjoismaiden ilmavoimien kanssa erinäisten harjoitusten ja koulutustapahtumien kautta. Taistelunjohtokielenä on englanti kansainvälisen yhteensopivuuden takaamiseksi.

## Katso myös
* Tilannevalvoja

## Lähteet
* 

## Aiheesta muualla
*Ilmavoimien taistelunjohtajan tehtäväanalyysi : tilannetietoisen päätöksenteon tarkastelu critical decision methodin avulla, Himanen, Petri (2013-04)
* Ilmavoimien taistelunjohto-opettajien käsityksiä ammatillisen opettajuutensa asiantuntijuudesta, Himanen, Petri (2013)
Tilannevalvoja (ilmavoimat)

**Tilannevalvoja** (eng. Air Surveillance Officer, ASO) valvoo valtion tai muun rajatun alueen ilmatilaa. Hän käyttää tehtävässään hyväkseen asevoimien ja siviilisektorin ilmavalvontasensoreilta saatavaa informaatiota. Sensoreita voivat olla muun muassa tutkat, radiot ja passiiviset sensorit. Sensoreilta saatavan informaation käsittely tapahtuu Suomessa pääjohtokeskuksissa ja sen tarkoituksena on tuottaa ilmavalvonta-alueelta tunnistettu ja reaaliaikainen ilmatilannekuva, jota käytetään valtakunnallisena tilannekuvana. Tilannevalvoja toimii läheisessä yhteistyössä sensorioperaattoreiden kanssa.

## Koulutus Suomessa
Ilmavoimien tilannevalvojat koulutetaan Ilmasotakoulussa Jyväskylän Tikkakoskella.  Varusmiespalvelus tai naisten vapaaehtoinen asepalvelus on mahdollista suorittaa Ilmasotakoulun johtokeskuslinjalla, jonka aikana henkilö toimii tilannevalvojan tehtävässä Ilmavoimien pääjohtokeskuksissa.

## Katso myös
* Taistelunjohtaja
* Suomen ilmavoimat

## Lähteet
Ruokaturva

**Ruokaturva** on käsite, jonka sovittiin vuonna 1996 järjestetyssä Maailman ruokaan keskittyvässä huippukokouksessa tarkoittavan tilannetta, *jolloin kaikilla ihmisillä on kaikkina aikoina riittävästi turvallista ja ravitsevaa [[ruoka]]a elääkseen terveellisen ja aktiivisen elämän.*

Ruokaturva rakentuu Maailman terveysjärjestön mukaan kolmen peruspilarin varaan:
# Ruuan saatavuus: riittävän ruokamäärän saaminen on vakaalla pohjalla.
# Ruuan hankittavuus: ihmisillä on käytettävissään riittävät (fyysiset ja taloudelliset) voimavarat ravitsevaan ruokavalioon sopivien ruokien hankkimiseksi.
# Ruuan käytettävyys: ruokaa käytetään oikein ravitsemuksen perustietämyksen pohjalta ja huolella, ja käytössä on sopivaa vettä ja hygieniaolosuhteet.

Ruokaturvan toteutumiseen on vielä matkaa. YK:n Elintarvike- ja maatalousjärjestö (FAO) uutisoi toukokuussa 2015 kuitenkin, että maailmanlaajuinen nälkäänäkevien määrä olisi saatu putoamaan 795 miljoonan. Edeltävän 25 vuoden kuluessa kehittyvillä alueilla aliravitsemuksesta kärsivien väestöosuus on saatu 23,3 prosentista 12,9 prosenttiin.


GHI2016-Map.jpg|Maailmanlaajuinen nälkäindeksi (GHI, global hunger index) 2016. Punaiset ja oranssit sävyt kuvaavat maita, joissa suuri väestöosuus kärsi nälästä.
2023 Global Hunger Index by Severity.png|Maailmanlaajuinen nälkäindeksi (GHI, global hunger index) 2022. Punainen kuvaa äärimmäisen hälyttävän, oranssi hälyttävän ja keltainen vakavan ruokaturvan puutteen tilaa. Näissä maissa erittäin suuri tai suuri väestöosuus kärsi nälästä ja aliravitsemuksesta.

## Lähteet

## Katso myös

* Kotivara

## Aiheesta muualla

*YK:n ruoka- ja maatalousjärjestö (FAO): The State of Food and Agriculture 2015  (fao.org)
*The State of Food Insecurity in the World 2015: The FAO Hunger Map 2015 (interaktiivinen maailmankartta)  (fao.org)
*YK:n Maailman ruokaohjelma (WFP): Food Security Analysis   (wfp.org)
*Food security (Oct. 2015)  (theguardian.com)
*Food and nutrition security (kehitysapunäkökulma)  (europa.eu)
*Horizon2020-ohjelma/EU: Food Security, Sustainable Agriculture and Forestry, Marine, Maritime and Inland Water Research and the Bioeconomy  (europa.eu)
*Food Security (EU Food Law; Ruokaturvaan liittyvää EU-lainsäädäntöä)  (eurofoodlaw.com)
*EU:n hätäapu- ja kehitysyhteistyöjärjestöjen yhteenliittymä (Cordaid, NGO): Food Security  (cordaid.org)
*Kerry: Climate Change, Food Security Key to Global Stability (17.10.2015)  (nytimes.com)
*Jyrki Niemi: Maailman ruokaturva on koetuksella (Pääkirjoitus & Vieraskynä, 23.8.2012) (hs.fi)
HMS Iron Duke (1870)

**HMS Iron Duke** oli Britannian kuninkaallisen laivaston vuonna 1870 vesillelaskettu Audacious-luokan ironclad taistelulaiva.

## Valmistus

Alus tilattiin Pembroken telakalta ja sen köli laskettiin 23. elokuuta 1868. Alus laskettiin vesille 1. maaliskuuta 1870 ja se valmistui 1. huhtikuuta 1871.

## Palvelus
Alus poistettiin palveluksesta vuonna 1890 ja se muutettiin hiiliproomuksi vuonna 1900. Alus myytiin romutettavaksi 15. toukokuuta 1906.

## Lähteet

*
*
*

### Viitteet
Seppo Tenhunen

**Seppo Tenhunen** (5. syyskuuta 1953 Oulu) on entinen suomalainen jääkiekkoilija. Tenhunen edusti urallaan I-divisioonassa Oulun Kärppiä ja Savonlinnan Pallokerhoa sekä jääkiekon SM-liigassa Kärppiä. Tenhunen voitti jääkiekon Suomen mestaruuden kaudella .

Tenhunen pelasi SM-liigassa yhteensä 120 ottelua. Oulun Kärppiä Tenhunen edusti urallaan yhteensä 217:ssa ottelussa.

## Lähteet

* 
* 
*
HMS Vanguard (1870)

**HMS Vanguard** oli Britannian kuninkaallisen laivaston vuonna 1870 vesillelaskettu Audacious-luokan ironclad taistelulaiva.

## Valmistus

Alus tilattiin Birkenheadistä Laird, Son and Companyltä ja sen köli laskettiin 21. lokakuuta 1867. Alus laskettiin vesille 3. tammikuuta 1870 ja se valmistui vielä samana vuonna 28. syyskuuta.

## Palvelus
Alus upposi 1. syyskuuta 1875 kolaroituaan sisaraluksensa *[[HMS Iron Duke (1870)|HMS Iron Duken]]* kanssa.

## Lähteet

*
*
*

### Viitteet
HMS Swiftsure (1870)

**HMS Swiftsure** oli Britannian kuninkaallisen laivaston vuonna 1870 vesillelaskettu Swiftsure-luokan ironclad-taistelulaiva.

## Valmistus

Alus tilattiin Jarrow'sta Palmers Shipbuilding and Iron Companyltä ja sen köli laskettiin 31. elokuuta 1868. Alus laskettiin vesille 15. kesäkuuta 1870 ja se valmistui 27. kesäkuuta 1872.

## Palvelus
Alus nimettiin vuonna 1901 *HMS Orontesiksi* ja se myytiin romutettavaksi marraskuussa 1908.

## Lähteet
*
*
*

### Viitteet
2015 TB145

**2015 TB145** on asteroidi ja ilmeisesti kuollut komeetta, joka havaittiin lokakuussa 2015 pari viikkoa ennen sen Maan ohitusta, joka tapahtui 31. lokakuuta 2015. Kappaleen läpimitaksi arvioidaan noin 600 metriä.

Suomalaisen asiantuntijan Mikael Granvikin mukaan kappaleen lentorata on vaikeasti ennakoitavissa, ja siksi sitä ei ollut havaittu aikaisemmin. Vuoden 2015 ohituksesta ei ollut vaaraa Maapallolle, sillä se jäi noin 500&nbsp;000 kilometrin etäisyydelle. Kappaleen kiertoajaksi on arvioitu noin kolme vuotta, ja seuraavan kerran se tulee Maan läheisyyteen syyskuussa 2018. Sillä kertaa ohituksen on kuitenkin arvioitu tapahtuvan paljon kauempana, 38 miljoonan kilometerin etäisyydellä. 

Yhdysvaltojen avaruushallinnon NASAn mukaan kappale on niin sanottu kuollut komeetta, jonka pinnalta kaikki haihtuvat aineet ovat jo ehtineet hävitä. Komeetan pinnalla näkyy tutkijoiden havaintojen mukaan pääkalloa muistuttava kuva.

Kohde luokitellaan Apollo-asteroideihin ja mahdollisesti vaarallisiin Maan lähelle tuleviin asteroideihin.

## Lähteet
Heksafluoripropyleenioksidi

**Heksafluoripropyleenioksidi** eli **HFPO** (C3OF6) on epoksideihin kuuluva fluorattu orgaaninen yhdiste. Yhdistettä voidaan käyttää polymeerien valmistukseen ja reagenssina orgaanisen kemian synteeseissä.

## Ominaisuudet
Huoneenlämpötilassa heksafluoripropyleenioksidi on väritön kaasu, joka voidaan paineistettuna nesteyttää. Muiden epoksidien tavoin yhdiste on hyvin elektrofiilinen ja reagoi nukleofiilien kanssa, jolloin epoksidirakenne avautuu, fluoridi-ioni irtoaa ja muodostuu tetrafluorihappofluoridijohdannainen. Kuumennettaessa ainetta yli 150 °C:n lämpötilaan se hajoaa muodostaen difluorikarbeenia ja trifluoriasetyylifluoridia. Vahvat Lewis-hapot esimerkiksi alumiinioksidi ja alumiinikloridi katalysoivat heksafluoripropyleenioksidin toisiintumaan heksafluoriasetoniksi. Sopivien katalyyttien kuten fluoridien avulla heksafluoripropyleenioksidi saadaan polymeroitumaan perfluoratuksi polyeetteripolymeeriksi.

## Valmistus ja käyttö
Heksafluoripropyleenioksidia valmistetaan hapettamalla heksafluoripropeenia. Hapettimena voidaan käyttää joko happea, kaliumpermanganaattia, vetyperoksidia tai hypokloriitteja tai hapetus voidaan suorittaa elektrolyyttisesti.

Heksafluoripropyleenioksidista voidaan valmistaa homopolymeerejä, joita käytetään muun muassa inertteinä ja kuumuutta kestävinä voiteluaineita ja hydraulisina nesteinä. Sitä voidaan käyttää myös komonomeerina fluorikumien valmistamiseen ja toisena komonomeerina on tyypillisesti vinylideenifluoridi tai tetrafluorieteeni. Orgaanisissa synteeseissä yhdistettä voidaan käyttää fluorattujen ketonien ja fluorattujen heterosyklisten yhdisteiden valmistamiseen sekä difluorikarbeenin lähteenä.

## Lähteet
Space Quest 6

**Space Quest 6: Roger Wilco in the Spinal Frontier** on Sierra On-Linen kehittämä ja julkaisema graafinen seikkailupeli. Peli on julkaistu DOS:lle, Macintoshille ja Windowsille vuonna  julkaistu. Peli on kuudes ja viimeisin peli Sierra On-Line -peliyhtiön *[[Space Quest]]* -sarjassa.

## Pelin juoni
Peli alkaa sotaoikeudenkäynnillä jossa syytettynä on Roger Wilco lukuisista syistä joita hän ei pysty perustelemaan järkevästi. Hänet alennetaan toisen luokan siivoojaksi SCS DeepShip 86 -alukselle. 

## Pelin kehitystyö
*Space Quest 6: Roger Wilco in The Spinal Frontier* käytti peliyhtiön uudempaa SCI32 Rev 2.100.002 -pelimoottoria. Tämä mahdollisti 256-värisen Super VGA -grafiikan käytön 640 × 480 pikselin resoluutiolla. Muista SCI-peleistä poiketen, tässä ei ollut valikkoa ruudun yläreunassa, mutta se käytti toimintovalikkoa joka muistuttaa LucasArtsin SCUMM-pelimoottorin käyttöliittymää. Pelin tyyli eroaa sarjan aiemmista osista huomattavasti sarjakuvamaisella tyylillään.

Josh Mandel oli *Space Quest 6*:n pääsuunnittelija (Scott Murphyn ollessa "konsulttina") joka joutui jättämään projektin kesken hieman ennen pelin valmistumista sisäisten ristiriitojen takia Sierrassa. Sierra pyysi Scott Murphyä viemään kehitystyön päätökseen ja mainosti sen jälkeen Murphyn toiveiden vastaisesti hänen olleen yksin vastuussa projektista. Pelisuunnittelijan vaihdon takia jotkut pelin myöhemmissä vaiheissa olevat pulmat tehtiin huonosti.  

## Lähteet

## Aiheesta muualla
*
Groverin algoritmi

**Groverin algoritmi** on kvanttialgoritmi (algoritmi jota ajetaan kvanttitietokoneella). Groverin algoritmin esitti Lov Grover vuonna 1996. Groverin algoritmia voidaan käyttää algoritmisessa etsinnässä, kuten koodinmurtamisessa ja shakin pelaamisessa. 

Klassisilla algoritmeilla tarvitaan O(n) askelta tiedon hakemiseen tietokannasta, jossa on *n* tietuetta. Kvanttitietokoneella tarvitaan O(\sqrt{n}) kun voidaan hyödyntää samanaikaisesti tapahtuvia operaatioita.

## Katso myös
*Kvanttilaskenta

## Lähteet
Kaviteetti-QED

**Kaviteetti-QED** eli **kaviteettikvanttisähködynamiikka** on kvanttioptiikan osa-alue, joka tutkii heijastavan kaviteetin sisälle, eli kahden peilin väliin suljetun valon ja atomien tai muiden hiukkasten vuorovaikutusta. Erityisesti kaviteetti mahdollistaa sellaisten tapausten tutkimisen, joissa valon kvanttimekaaninen luonne on olennainen. Kaviteetin sisällä on vain sellaisia fotonitiloja, jotka vastaavat peilien väliin muodostuvia seisovia aaltoja. Kaviteetti-QED:lla on sovellutuksia esimerkiksi kvantti-informaation käsittelyssä, ja se on yksi kvanttitietokoneiden mahdollisista fyysisistä toteutustavoista.  

Vuoden 2012 Nobelin fysiikanpalkinto myönnettiin Serge Harochelle ja David Winelandille kaviteetti-QED:hen liittyvistä kokeista.

## Lähteet
Kepler-296e

**Kepler-296e** (tunnetaan myös Kepler Object of Interest -nimellään **KOI-1422.05**) on varmistettu eksoplaneetta, joka kiertää Kepler-296-nimistä kaksoistähteä noin 1089 valovuoden päässä Maasta. NASAn Kepler-avaruusteleskooppi löysi planeetan ylikulkumenetelmällä eli menetelmällä, jossa planeetta huomataan, kun se kulkee tähtensä editse himmentäen tästä tulevaa valoa. NASA julkisti tiedon planeetan varmistumisesta 26. helmikuuta 2014. Sen Earth Similarity Index on 0,85 eli toiseksi suurin tunnetuista eksoplaneetoista.

Kepler-296e on supermaa, jonka säde on noin puolitoistakertainen Maan säteeseen verrattuna. Kepler-296e kiertää tähtensä ympäri kerran noin 34,14 vuorokaudessa ja sijaitsee ehkä tähtensä elinkelpoisella vyöhykkeellä.

## Lähteet

## Aiheesta muualla
* NASA – Kepler-296e NASA Exoplanet Archive -sivustolla 
* NASA – Kepler-296e Exoplanet Data Explorer -sivustolla 
* NASA – Kepler-296e Extrasolar Planets Encyclopaedia -sivustolla
Ioniloukku

**Ioniloukut** ovat yksi mahdollisista kvanttitietokoneiden fyysisistä toteutustavoista. Ne perustuvat siihen, että ionisoitu atomi tai jokin muu hiukkanen houkutellaan tyhjökammion keskusalueeseen sähkö- ja magneettikentillä. Niitä on monenlaisia, mutta edellinen on pääperiaatteena. Niihin sitten kohdistetaan laservaloa, jolla saadaan niiden energiatiloja muuttumaan. 

## Lähteet

## Aiheesta muualla
Valoa Oulu! -valofestivaali

**Valoa Oulu! -valofestivaali** järjestetään Oulussa vuosittain marraskuussa. Ensimmäinen valofestivaali oli vuonna 2013. Vuosittain festivaali kerää noin 20&nbsp;000 vierailijaa erilaisiin valotapahtumiin vajaan viikon aikana.

## Lähteet

## Aiheesta muualla
* Valoa Oulu -valofestivaali
Star Wars Rebels

**Star Wars Rebels** on tieteisfiktiivinen animaatiosarja, joka sijoittuu George Lucasin luomaan *[[Tähtien sota]]* -universumiin. Sarjan tapahtumat alkavat 14 vuotta *[[Star Wars: Episodi III – Sithin kosto|Sithin koston]]* (2005) jälkeen ja viisi vuotta ennen *[[Tähtien sota (alkuperäinen elokuva)|Uuden toivon]]* (1977) tapahtumia. Galaktinen Imperiumi tiukentaa otettaan galaksin hallinnassa ja keisarilliset joukot metsästävät viimeisiä jedejä, yrittäen samalla torjua Imperiumia vastaan kohdistuvaa kapinaa.

Disney XD aloitti sarjan esittämisen Yhdysvalloissa lokakuussa 2014 erikoispitkällä jaksolla ”Kapina nousee”, ja esittää sarjaa myös Suomessa omalla paikalliskanavallaan. 7. marraskuuta 2015 sarjaa alettiin esittää myös Nelosella. Nelonen aloitti toisen tuotantokauden esittämisen 3. heinäkuuta 2017. Sarja päättyi Yhdysvalloissa 5. maaliskuuta 2018.

## Juoni
14 vuotta Galaktisen Imperiumin nousun jälkeen, pieni kevytrahtialus *Ghostilla* liikkuva kapinallisjoukko tekee salaa hyökkäyksiä Imperiumia vastaan maalaisplaneetta Lothalilla ja muilla Imperiumin valloittamilla planeetoilla.

## Äänirooleissa
### Alkuperäiset

Dave Filoni oli kreditoitu sarjan päätösjaksossa astromekaanikkodroidi C1-10P:n (kutsumannimeltään Chopper) ääniefektien tekijäksi.

### Suomenkieliset

Suomenkielisen version ohjauksesta vastaa Petri Hanttu ja käännöksestä Aki Heinlahti.

## Jaksot

### Lyhytanimaatiot (2014)
Ennen sarjan alkua, Disney Channelilla ja Internetissä julkaistiin neljä lyhytanimaatiota. 

|}

### Ensimmäinen tuotantokausi (2014–2015)

|}

### Toinen tuotantokausi (2015–2016)

|}

### Kolmas tuotantokausi (2016–2017)

|}

### Neljäs tuotantokausi (2017–2018)

|}

## Lähteet
### Huomioita

### Viitteet

## Aiheesta muualla
* Virallinen sivusto  
* ''Star Wars Rebels'' *Tähtien sodan* virallisilla sivuilla 
* 
* ''Star Wars Rebels'' Wookieepediassa 
* ''Star Wars Rebels'' Jedipediassa
Irja Korhonen

**Irja Aino Annikki Korhonen** (19. maaliskuuta 1955 Kangasala – 20. lokakuuta 2015) oli suomalainen näyttelijä, joka esiintyi muun muassa Kotkan kaupunginteatterissa, Tampereen Työväen Teatterissa, elokuvissa ja tv-sarjoissa. Korhosen kuuluisia suorituksia olivat etenkin *Myrskyluodon Maija* ja *Kotiopettajattaren romaani*. 

Korhonen oli Teatteri Telakan perustajajäsen.

## Filmografia
* Tie Eedeniin (TV-sarja, 2002)
* Pidetään yhtä (TV-sarja, 1999)
* Vaarallinen kevät (TV elokuva, 1995) 
* Onnenlehti (TV elokuva, 1995) 
* There and Back (Lyhytelokuva, 1994)

## Lähteet

## Aiheesta muualla
*
Kurt Paul

**Kurt Paul** on yhdysvaltalainen näyttelijä ja sijaisnäyttelijä, joka tunnetaan esimerkiksi työstään *[[Psyko (vuoden 1960 elokuva)|Psyko]]*-elokuvasarjassa, ja näytteli "Äitiä" jokaisessa kohtauksessa elokuvassa *[[Psyko III]]*.

Hän on myös ollut vierailevana näyttelijänä vuoden 1982 televisiosarjassa Ritari Ässä.

## Filmografia
* ''General Hospital'' (1978-1983)
* *[[Skatetown U.S.A.]]* (1979)
* ''Psyko II'' (1982)
* *[[A-Team]]* (1984)
* *[[Ritari Ässä]]* (1984)
* ''Cagney & Lacey'' (1985)
* *[[Moukarimies]]* (1986)
* *[[Psyko III]]* (1986)
* *[[Bates Motel (elokuva)|Bates Motel]]* (1987)
* *[[Ghost Writer]]* (1987)
* *[[Psyko IV]]* (1990)
* *[[Alien Species]]* (1996)
* *[[Fugitive X: Innocent Target]]* (1996)
* ''Warpath'' (2000)
* *[[A Passion]]* (2001)
* *[[The Bike Squad]]* (2002)
* *[[Supernatural (1. tuotantokausi)|Supernatural]]* (2005)
* *[[The Confessional]]* (2006)

## Lähteet

## Aiheesta muualla
*
Kvanttifourier’n muunnos

**Kvanttifourier'n muunnos** tai **kvantti-Fourier-muunnos** on kvanttitietokoneella toteutettava Fourier-muunnos. Menetelmän keksi Peter Shor vuonna 1994. Sitä käytetään esimerkiksi Shorin algoritmissa. 

## Katso myös
*Kvanttilaskenta

## Lähteet
Kalevi Hongisto

**Kalevi Hongisto** (1. helmikuuta 1954 Oulu) on entinen suomalainen jääkiekkoilija. Hongisto edusti urallaan Forssan Palloseuraa, Oulun Kärppiä sekä Hämeenlinnan Pallokerhoa.

Hongisto pelasi ensimmäiset miesten ottelunssa FoPS:in riveissä kaudella 1973–1974, jolloin joukkue pelasi Suomen sarjaa. Seuraavaksi kaudeksi sarjan nimeksi muuttui I-divisioona. Hongisto oli nostamassa FoPS:ia jääkiekon SM-liigaan kauden 1974–1975 päätteeksi.

Kausi  oli Hongiston ensimmäinen SM-liigassa. Hongisto pelasi 20 ottelua, joissa hän teki kolme tehopistettä. Kausi jäi Hongiston viimeiseksi FoPS:ssa.

Kaudeksi 1976–1977 Hongisto siirtyi I-divisioonassa pelanneen Oulun Kärppien riveihin. Hongisto oli nostamassa Kärppiä SM-liigaan ja pelasikin kaudella  35 SM-liigaottelua Kärpissä. Pisteitä syntyi nyt yhdeksän. Piste-ennätys parani vielä kaudella , jolloin Hongisto teki 35:een otteluun 11 pistettä.

Vuodet 1979–1983 Hongisto pelasi jälleen I-divisioonassa, nyt Hämeenlinnan Pallokerhon paidassa. Kaudella 1980–1981 syntyi henkilökohtainen I-divisioonan piste-ennätyss, kun Hongisto teki 34 tehopistettä. HPK nousi SM-liigaan kaudeksi , mikä jäi Hongiston viimeiseksi kaudeksi.

Hongisto pelasi urallaan 102 ottelua SM-liigassa. Näissä otteluissa Hongisto teki 11 maalia ja antoi 16 maalisyöttöä. I-divisioonassa otteluita kertyi 185, joissa Hongisto teki 70 maalia ja antoi 69 maalisyöttöä.

## Lähteet
Pragmaattinen sanktio (1830)

**Pragmaattinen sanktio** oli Espanjan kuninkaan Ferdinand VII:n 29. maaliskuuta 1830 antama kuninkaallinen määräys, joka kumosi saalilaiseen lakiin perustuneen kruununperimysjärjestyksen ja mahdollisti kruunun perimisen myös kuninkaan naispuolisille jälkeläisille.

Ferdinand VII oli tuolloin jo neljättä kertaa naimisissa eikä hänelle ollut vieläkään syntynyt perillistä. Hänen uusi puolisonsa kuningatar Maria Kristiina oli kuitenkin raskaana. Pragmaattisen sanktion oli tarkoitus varmistaa, että tuleva lapsi voisi periä kruunun sukupuolestaan riippumatta. Se palautti voimaan Kastilian ja Leónin vanhan lain, joka oli sallinut naisille kruunun perimisen, mutta joka oli kumottu Espanjassa vuonna 1713. Kuningas Kaarle IV oli vuonna 1789 periaatteessa päättänyt palauttaa vanhan lain voimaan, mutta hänen määräystään ei ollut koskaan julkaistu eikä promulgoitu, joten sen lainvoimaisuus oli tulkinnanvarainen. Ferdinand VII:n pragmaattinen sanktio merkitsi Ferdinandin veljen Don Carlosin syrjäyttämistä perimysjärjestyksessä. Kun Ferdinandille lokakuussa 1830 syntyi tytär, Isabella, joka ainoastaan poikkeusmääräyksen ansiosta tuli kruununperimysjärjestyksessä ensimmäiseksi, ajautui Don Carlos vanhoillisine tukijoineen katkeruuteen.

Ferdinand VII:n kuoltua syyskuussa 1833 Isabellasta tuli hallitsija nimellä Isabella II. Don Carlosin kannattajat kieltäytyivät tunnustamasta tätä, ja julistivat hänet lailliseksi kuninkaaksi. Näin syntyi karlismi, joka vaikutti pitkään Espanjan politiikassa.

## Katso myös
*Pragmaattinen sanktio

## Lähteet
Juho Näivä

**Juho Näivä** (s. 1992) on suomalainen ampumahiihtäjä. Hän on kotoisin Lemiltä, Etelä-Karjalasta, ja on Lemin Eskojen kasvatti. Näivä on valmistunut hammaslääkäriksi vuonna 2019 Itä-Suomen yliopistosta.

## Ura
Näivä on ampumahiihdon nuorten Suomen mestari vuosilta 2005, 2007 ja 2013. Aikuisten sm-kilpailussa Näivä oli kymmenes vuosina 2013 sekä 2014 ja seitsemäs vuonna 2015. Näivä kilpaili Karhu Ski -suksimerkillä.

## Lähteet

* http://tulokset.hiihtoliitto.fi/urheilijat/juho-naiva  Viitattu 22.10.2015
* http://www.karhuski.fi/fi/team-karhu/  Viitattu 22.10.2015
* http://www.lemineskot.fi   Viitattu 22.10.2015
Metsätieteellinen aikakauskirja

**Metsätieteen aikakauskirja** (vuosina 1963–1993 monografiasarja **Folia Forestalia**) on Suomen Metsätieteellisen Seuran (aiemmin yhdessä Metsäntutkimuslaitoksen ja Luonnonvarakeskuksen kanssa) suomeksi ja ruotsiksi internetissä neljä kertaa vuodessa julkaisema, metsäalan alkuperäisiä ja vertaisarvioituja tutkimusartikkeleita, katsauksia ja tiedonantoja julkaiseva tieteellinen aikakausjulkaisu. Sen artikkelien tiivistelmät ovat luettavissa verkossa ilmaiseksi vuodesta 1994 ja koko artikkelit vuodesta 1998 lähtien.  Metsävarat-osiossaan se julkaisee metsien invetointituloksia ja kehityslaskelmia.

## Katso myös
* Silva Fennica
*Metsävarat (Luke)

## Lähteet
* https://www.metsatieteenaikakauskirja.fi/

### Viitteet
ETMU

**Etnisten suhteiden ja kansainvälisen muuttoliikkeen tutkimuksen seura** eli **ETMU ry** on perustettu edistämään Suomessa tehtävää etnisten suhteiden monitieteistä tutkimusta. ETMU myöntää vuosittain palkinnon tutkimuksen tai käytännön työn parissa ansioituneille.

## Palkitut
* 2004 – akateemikko Erik Allardt
* 2005 – professori Marja-Liisa Swantz
* 2006 – professori Karmela Liebkind
* 2007 – professori (emeritus) Tom Sandlund
* 2008 – kanslianeuvos Risto Laakkonen
* 2009 – professori (emerita) Rauni Räsänen
* 2010 – kansanedustaja Pekka Haavisto
* 2011 – dosentti Magdalena Jaakkola
* 2012 – Siirtolaisinstituutin johtaja Ismo Söderling
* 2013 – presidentti Tarja Halonen
* 2014 – professori Vesa Puuronen
* 2015 – saamelaisen kulttuurin erikoistutkija Elina Helander-Renvall
* 2016 – arkkipiispa Kari Mäkinen

## Lähteet

## Aiheesta muualla
* Etmun kotisivut
Psyko (elokuvasarja)

**Psyko** on yhdysvaltalainen kauhuelokuvasarja, joka pohjautuu Robert Blochin romaaniin *[[Psyko (romaani)|Psyko]]*. Sarjan ensimmäisen elokuvan ohjasi Alfred Hitchcock vuonna 1960. Elokuva sai kolme jatko-osaa, *[[Psyko II]]* (1982), *[[Psyko III]]* (1986) ja *[[Psyko IV]]* (1990). Lisäksi sarjan ensimmäinen elokuva uudelleenfilmatisoitiin vuonna 1998.

Elokuvat keskittyvät fiktiivisen henkisesti sairaan sarjamurhaajan Norman Batesin ympärille.

## Elokuvat
### ''Psyko (1960)''

Marion Crane lähtee pakomatkalle anastettuaan työnantajaltaan $40 000 dollaria. Hän päättää majoittautua yöksi Batesin motelliin, joka oli osunut tämän tielle kuin pelastavana ilmestyksenä. Motellin ujo ylläpitäjä Norman Bates pyytää Cranea syömään kanssaan, ja tämä suostuu. Marion menee suihkuun, jossa veitsellä aseistautunut vanha nainen puukottaa hänet kuoliaaksi. Marionin kadottua Marionin sisko Lila Crane ja rakastaja Sam Loomis alkavat selvittää asiaa. Marionin jäljillä on myös yksityisetsivä, joka jäljittää rahoja työnantajan lukuun. Tämä pääseekin pian Batesin jäljille ja kovistelee motellinomistajaa mutta kuolee veitsihyökkäyksen uhrina tunkeuduttuaan Batesin asuintaloon tapaamaan tämän äitiä, jonka Bates on kertonut olevan invalidina sisätiloissa. Lila ja Sam jatkavat etsintäänsä, ja katoamisen syyksi ja Marionin todelliseksi murhaajaksi paljastuu dissosiatiivisesta identiteettihäiriöstä kärsivä, äidikseen pukeutunut Norman Bates. Bates vangitaan ja hänet todetaan mielisairaaksi.

### ''Psyko II (1983)''

Bates vapautetaan 22 vuoden päästä, kun hänet ollaan todettu "parantuneeksi". Hän palaa motellilleen. Pian hänen palattuaan menneisyys alkaa kuitenkin vaivata hänen mieltään, ja hän saa vuosikymmeniä aiemmin kuolleelta äidiltään kirjeitä ja näkee hänet talon ikkunassa. Motellin ympäristössä alkaa tapahtua myös murhia, joiden tekijänä vaikuttaisi olevan vanha nainen. Murhaajaksi paljastuu myöhemmin Normanin äidin sisko, Normanin täti Emma Spool.

### ''Psyko III (1986)''

### ''Psyko IV (1990)''

## Lähteet
Silva Fennica

**Silva Fennica** on Suomen Metsätieteellisen Seuran ja Luonnonvarakeskuksen englannin kielellä internetissä julkaisema, merkittäviä metsäalan tieteellisiä artikkeleita julkaiseva aikakausjulkaisu, jota on julkaistu vuodesta 1926 lähtien. Silva Fennican julkaisemia artikkeleita on luettavissa ilmaiseksi.

**Acta Forestalia Fennica** -julkaisusarja, jota julkaistiin 263 numeroa vuosina 1913–1999, sulautettiin sisarsarjaansa Silva Fennicaan.  AFF oli ensimmäisiä tieteellisiä julkaisusarjoja suomessa. Sen artikkeleita julkaistiin englanniksi, saksaksi, suomeksi ja ruotsiksi. Suomen- ja ruotsinkielisiin artikkeleihin lisättiin englannin- ja/tai saksankielinen tiivistelmä ('Summary' tai 'Referat'), joka oli usein pitkä, jopa 10% artikkelista. Lehden formaatti muuttui vuonna 1968 monografiasarjaksi. Aiemmin artikkelit julkaistiin ensin erillisinä ja liitettiin vasta myöhemmin lehden numeroiksi.

## Katso myös
* Metsätieteellinen aikakauskirja
*Acta Forestalia Fennica (Helda-julkaisuarkisto)

## Lähteet
* Kotisivu silvafennica.fi 

### Viitteet
Francisco Martínez de la Rosa

**Francisco de Paula Martínez de la Rosa** (10. maaliskuuta 1787 Granada – 7. helmikuuta 1862 Madrid) oli espanjalainen näytelmäkirjailija, runoilija ja poliitikko. Hän toimi Espanjan pääministerinä vuosina 1822 ja 1834–1835.

Martínez de la Rosa toimi Granadan yliopiston filosofian professorina vuodesta 1805. Hän siirtyi politiikkaan vuonna 1808 ja vaikutti näkyvästi Cádiziin perustetussa parlamentissa eli cortesissa (ns. Cádizin cortes). Itsevaltaisen kuningas Ferdinand VII:n palattua valtaan Martínez de la Rosa vangittiin ja hän oli kahdeksan vuotta karkotettuna Afrikkaan. Vuoden 1820 vallankumouksen myötä hänet vapautettiin ja valittiin cortesin puhemieheksi sekä 1822 hallituksen johtajaksi. Hän kuitenkin menetti poliittisella tasapainottelullaan sekä liberaalien että konservatiivien tuen. Kun Ferdinand VII:n itsevaltius palautettiin vuonna 1823, Martínez de la Rosa lähti maanpakoon Pariisiin, jossa hän asui seuraavat kahdeksan vuotta. Vuonna 1834 hänet nimitettiin uudelleen pääministeriksi ja hänen hallituksensa antoi nimellä *estatuto real* tunnetun uuden valtiosäännön. Hän joutui eroamaan jo seuraavana vuonna ja esiintyi sen jälkeen konservatiivisen Maltillisen puolueen (*moderados*) johtajana. Hän oli myöhemmin vielä uudelleen maanpaossa Pariisissa. Martínez de la Rosa oli myös Espanjan suurlähettiläänä Roomassa 1842–1843 ja Pariisissa 1847–1851 sekä Ramón María Narváezin hallituksen sisäministerinä 1844.

Martínez de la Rosa oli Espanjan kuninkaallisen akatemian jäsen. Viimeisinä vuosinaan hän oli sen johtaja.

Martínez de la Rosa julkaisi vuosien varrella useita runoelmia ja näytelmiä. Hän kirjoitti Pariisissa näytelmän *La conjuración de Venecia* (”Venetsian salaliitto”), jonka ensi-ilta Madridissa vuonna 1834 merkitsi romanttisen draaman läpimurtoa Espanjan teatterimaailmassa.

## Lähteet
Olof Granatenburg

**Olof Granatenburg**, vuoteen 1661 **Bengtinpoika** (1608 &ndash; 1679 Öölanti) oli ruotsalainen eversti, joka toimi Käkisalmen linnan päällikkönä.

Granatenburgin vanhemmista tai suvusta ei ole tietoa, mutta hän esiintyy ensimmäisen kerran Länsi-Götanmaan rykmentin rullissa. Vuonna 1634 hänet nimitettiin luuntantiksi Uudenmaan ja Hämeen läänin jalkaväkirykmenttiin ja 1639 Viipurin läntisen rykmentin majoitusmestariksi ja kapteeniksi. Käkisalmen linnan päälliköksi hän tuli 1646 Johan Tavastin jälkeen. Ruptuurisodan puhjettua 1656 linna joutui venäläisten piirittämäksi ja Granatenburg puolusti sitä menestyksellisesti vain 200 miehen voimin heinäkuun alusta syyskuun loppupuolelle. Vuonna 1657 hän osallistui Kustaa Evertinpoika Hornin johtaman suomalaisjoukon kanssa sotaan Tanskaa vastaan, minkä jälkeen hänet ylennettiin everstiluutnantiksi. Hänet aateloitiin 1662, jolloin hän otti nimekseen Granatenburg. 1665–1667 Granatenburg toimi Olavinlinnan päällikkönä ja 1671–1674 Visborgin linnan päällikkönä Gotlannissa, mistä tehtävästä hän erosi everstinä.

## Lähteet
Miguel de Álava

**Miguel Ricardo de Álava y Esquivel** (7. heinäkuuta 1771 Vitoria-Gasteiz, Espanja – 14. heinäkuuta 1843 Barèges, Ranska) oli espanjalainen kenraali ja poliitikko.

De Álava tuki nuoruudessaan aluksi Napoleonin joukkojen miehitystä Espanjassa, mutta vaihtoi vuonna 1811 puolta. Espanjassa käydyn sodan aikana hän toimi englantilaisten joukkojen komentajan Wellingtonin herttuan sotilaspalvelijana ja myöhemmin espanjalaisena sotakomissaarina tämän päämajassa. Wellington nimitti hänet lopulta prikaatinkenraaliksi. Kuningas Ferdinand VII:n palattua valtaan liberaalina tunnettu de Álava joutui epäsuosioon. Hän sai kuitenkin toimia Espanjan lähettiläänä Alankomaissa vuosina 1815–1822. Hän tuki vuoden 1820 vallankumousta ja toimi vuosina 1822–1823 parlamentin eli cortesin puhemiehenä. Vuonna 1823 hänet lähetettiin neuvottelemaan Espanjan vallankumousta kukistamaan saapuneiden ranskalaisten joukkojen kanssa. Itsevaltiuden palauttamisen jälkeen de Álava pakeni Englantiin. Sijaishallitsija Maria Kristiina kutsui hänet vuonna 1834 takaisin ja nimitti hänet Espanjan lähettilääksi Lontooseen sekä seuraavana vuonna Pariisiin. De Álava oli myös muutaman päivän ajan Espanjan pääministerinä syyskuussa 1835. Hän vetäytyi myöhemmin politiikasta ja asui viimeiset vuotensa Ranskassa.

## Lähteet
Beatrice Granberg

**Silvia Beatrice Pauline Granberg** (1. toukokuuta 1916 Tampere &ndash; 10. syyskuuta 2000 Helsinki) oli suomalainen  Kansallismuseon tutkija ja Suomen 1900-luvun huomattavin itämaisen numismatiikan asiantuntija, jonka omistama 98 teoksen kokoelma on vuodesta 2002 ollut esillä Ateneumin taidemuseon kokoelmissa.

Granbergin vanhemmat olivat apteekkari, tehtailija Edvard Julius Granberg ja Gunhild Viktoria Karlsson. Hän valmistui Helsingin yliopistosta 1945 luettuaan arkeologiaa, itämaisia kieliä ja taidehistoriaa. Työskenneltyään harjoittelijana Kansallismuseossa Granberg jatkoi kieliopintoja 1948-1951 Uppsalassa, Jerusalemissa ja Lontoossa. Palattuaan työskentelemään Kansallismuseoon hän paneutui viikinkiaikaisiin itämaisiin rahalöytöihin. Hänen tärkeimmäksi tutkimusjulkaisukseen muodostui 1966 ilmestynyt rahaluettelo *Förteckning över kufiska myntfynd i Finland*. Kansallismuseossa hän vastasi 1950- ja 1960-luvuilla lähes yksinään tieteellisen numismatiikan asiantuntemuksesta. Granbergin kuoltua sukuhaaransa viimeisenä tekemättä testamenttia hänen huomattava taideteosten, mukaan lukien Von Wrightin veljesten ja 1800-luvun suomalaisten, ruotsalaisten ja venäläisten taiteilijoiden teoksia, sekä  numismaattisen aineiston kokoelmansa päätyi valtiolle. Edellinen sijoitettiin Ateneumin taidemuseoon ja jälkimmäinen Museovirastoon.

## Lähteet
Luis González Bravo

**Luis González Bravo** (8. heinäkuuta 1811 Cádiz – 1. syyskuuta 1871 Biarritz, Ranska) oli espanjalainen poliitikko, joka toimi Espanjan pääministerinä vuosina 1843–1844 ja 1868.

González oli alun perin radikaaleja mielipiteitä kannattanut lehtimies, mutta hän siirtyi 1840-luvun alussa maltillisiin. Hän toimi sen jälkeen useissa näkyvissä tehtävissä, kuten lyhyesti pääministerinä sekä vuosina 1844–1847 ja 1854–1864 Espanjan lähettiläänä Lissabonissa. Hän oli myös sisäministerinä Ramón María Narváezin kahdessa hallituksessa vuosina 1864–1865 ja 1866–1868. Narváezin kuoltua huhtikuussa 1868 González tuli hänen tilalleen pääministeriksi. Hänen taantumuksellinen ja hovipiirejä myötäillyt politiikkansa sekä suositun kenraali Francisco Serranon maastakarkotus tekivät hallituksesta hyvin epäsuositun, mikä johti vallankumouksen puhkeamiseen Espanjassa vielä samana vuonna. González pakeni vallankumouksen jälkeen Ranskaan, jossa hän liittyi myöhemmin karlisteihin.

## Lähteet
Ángel de Saavedra de Rivas

**Ángel Pérez de Saavedra, Rivasin herttua** (10. maaliskuuta 1791 Córdoba – 22. kesäkuuta 1865 Madrid) oli espanjalainen runoilija, prosaisti ja poliitikko. Hänen tunnetuin teoksensa on näytelmä *Don Álvaro, o la fuerza del sino*.

Saavedra toimi parlamentin jäsenenä vuosien 1820–1823 liberaalin hallinnon aikana. Itsevaltiuden palauttamisen jälkeen hänet tuomittiin vuonna 1823 kuolemaan mielipiteidensä vuoksi, mutta hän pakeni maasta ja asui sen jälkeen muun muassa Lontoossa, Italiassa, Maltalla ja Ranskassa. Hän palasi Espanjaan vuoden 1833 yleisen armahduksen jälkeen ja peri myöhemmin Rivasin herttuan arvon. Rivas nimitettiin vuonna 1836 sisäministeriksi Francisco de Istúrizin hallitukseen. Hän kääntyi nyt mielipiteiltään konservatiiviksi ja joutui seuraavan vuonna taas poistumaan joksikin aikaa maasta mutta palasi vuonna 1838. Myöhemmin hän oli Espanjan lähettiläänä Napolissa vuosina 1843–1848 ja lyhyen aikaa Pariisissa vuonna 1854. Hän oli heinäkuussa 1854 yhden päivän ajan myös pääministerinä.

Maanpaossa asuessaan Rivas kirjoitti romanttiset runoteokset *El moro expósito* (1834) ja  *Romances históricos* (1841). Hänen merkittävimmäksi teoksekseen muodostui kuitenkin näytelmä *Don Álvaro, o la fuerza del sino*, jonka ensi-illan hän ohjasi itse maaliskuussa 1835. Giuseppe Verdi käytti sitä myöhemmin pohjana oopperalleen *[[Kohtalon voima]]* (*La forza del destino*).

Aale Tynni on suomentanut otteen Saavedran runosta ”Kreivi Villamediana 3: Iltakutsut”, ja se on julkaistu teoksessa *[[Maailmankirjallisuuden kultainen kirja|Maailmankirjallisuuden kultainen kirja 7: Espanjan ja Portugalin kirjallisuuden kultainen kirja]]*.

## Lähteet
Luettelo Etelä-Australian paikallishallintoalueista

**Luettelo Etelä-Australian paikallishallintoalueista** käsittää Australian osavaltion Etelä-Australian paikallishallintoalueet (). Osavaltiossa on 73 paikallishallintoaluetta, joista 19 sijaitsee Adelaiden metropolialueella muodostaen siten osavaltion pääkaupungin Adelaiden. Noin 63 % osavaltion pinta-alasta ei kuulu mihinkään paikallishallintoalueeseen. Kunnallishallinnottomien alueiden hallinnosta vastaa osavaltion hallintoelin Outback Communities Authority.

 = Alue kuuluu Adelaiden metropolialueeseen

## Lähteet

## Aiheesta muualla
*Local Government Association of South Australia
H. P. O. Solitander

**Henrik Probus Ossian (H. P. O.) Solitander** (26. maaliskuuta 1890 Helsinki – 11. kesäkuuta 1968 Hattula) oli suomalainen insinööri ja vesirakennustekniikan professori.

Solitanderin vanhemmat olivat teollisuushallituksen intendentti Carl Probus Solitander (1843–1918) ja Göthilda Fredrique Elisabeth Granfelt (1849–1921). Hän pääsi ylioppilaaksi 1908 ja valmistui insinööriksi 1913.

Solitander toimi tie- ja vesirakennushallituksen insinöörinä 1913–1930, kanavaosaston toimistoinsinöörinä 1930–1938 ja Teknillisen korkeakoulun vesirakennusopin professorina vuosina 1938–1958. Tämän jälkeen hän toimi vielä Oulun yliopiston teknillisen tiedekunnan opettajana. Hän oli myös Teknillisen Aikakauslehden toimittajana vuosina 1928–1964. 

Solitander suunnitteli 1910- ja 1920-luvuilla satamalaitureita, kanavia ja kanavien sulkulaitteita sekä valvoi niiden rakentamista. Hän vastasi muun muassa Saimaan kanavan uudistustöistä. 1930-luvulla hän valvoi Hietalahden sulkutelakan ja Turun telakan rakennustöitä. Solitanderin professorina ollessa hän rakennutti 1942 Teknillisen korkeakoulun virtauslaboratorioon pienoismallin Utran uittokanavan suunnitellusta uudesta rakenteesta. Tämä kanava valmistui 1948. Solitander teki suunnittelutöitä myös Mäntyluodon satamaan ja Ajoksen satamaan.

Solitander kirjoitti nimimerkeillä *Nikodemus* ja *Nuotti-Nikodemus* näytelmiä, laulelmia ja kupletteja. Tunnetuin näistä lienee Agapetukseen näytelmään perustunut musiikki-iloittelu *Hei heipparallaa Helsinki!* jota esitti kiertueillaan revyyteatteri Punainen Mylly.

## Teoksia
Omalla nimellä:
* *Finnish harbours* ; kirj. K. W. Hoppu, H. P. O. Solitander. Schildt, Helsingfors 1922, 2. painos ilmestyi nimellä *Finnish ports*. Schildt, Helsingfors 1932
* *Yleinen vesirakennus : oppikirja alempaa teknillistä opetusta varten*. Otava 1933
* *Keksintöjen kirja 7, Vesirakennus, laiva- ja ilmalikenne : satamat, kanavat, vesijohdot, vesivoimalaitokset, padot, vesivoimakoneet, pumput, kalatiet, merenkulku, laivat ja ilmailu* ; kirjoittajat H. P. O. Solitander ym. ; toimittaja Väinö Airas. WSOY 1937
Nimimerkillä *Nuotti-Nikodemus*:
* *Lehtorin housut* : komedia. 1932

## Lähteet
Leopold von Hohenzollern

**Leopold von Hohenzollern-Sigmaringen** (22. syyskuuta 1835 Krauchenwies, Preussi – 8. kesäkuuta 1905 Berliini, Saksan keisarikunta) oli saksalainen ruhtinas, jota Preussi tuki Espanjan kuninkaaksi vuonna 1870. 

## Suku
Leopold kuului Preussiakin hallinneen Hohenzollernin hallitsijasuvun svaabilaiseen Hohenzollern-Sigmaringen-sukuhaaraan. Hänen isänsä Karl Anton von Hohenzollern oli vuonna 1849 luovuttanut koko pienen ruhtinaskuntansa Preussin kuningas Fredrik Vilhelm IV:lle, minkä jälkeen Hohenzollern-Sigmaringenin ruhtinaat katsottiin kuuluviksi Preussin kuningassukuun. Leopoldista tuli Hohenzollern-Sigmaringenin ruhtinassuvun päämies isänsä kuoltua vuonna 1885.

## Kuninkuus suunnitelmat
Kun Espanjan valtaistuin jäi tyhjilleen vuoden 1868 vallankumouksen seurauksena, Preussin kansleri Otto von Bismarck ja Espanjan pääministeri Juan Prim alkoivat ajaa prinssi Leopoldia Espanjan uudeksi kuninkaaksi. Suostuttelun jälkeen Leopold hyväksyi ehdokkuutensa. Ranskan keisari Napoleon III kuitenkin vastusti sitä, sillä saksalaisen kuninkaan valtaannousu Espanjassa olisi muodostanut uhan Ranskalle kahdelta suunnalta. Ranskan diplomaattisen painostuksen jälkeen Leopold vetäytyi ehdokkuudestaan, mutta Preussin johto ei suostunut antamaan Ranskalle vakuutusta päätöksen lopullisuudesta. Tapahtumat johtivat Emsin sähkeenä tunnettuun diplomaattiseen selkkaukseen ja edelleen Ranskan–Saksan sodan syttymiseen.

Leopoldin veli oli Romanian kuninkaaksi valittu Kaarle I. Koska Kaarle I:lle ei syntynyt poikia, hänen seuraajakseen kuninkaana tuli Leopoldin ja Portugalin infanta Antónian (1845–1913) poika, Romanian kuningas Ferdinand I. Puoliso oli Portugalin kuningatar Maria II:n ja Ferdinand II:n kolmanneksi vanhin tytär.

## Lähteet

## Aiheesta muualla
Santa Cruzin diskografia

Suomalaisen hard rock -yhtyeen **[[Santa Cruz (yhtye)|Santa Cruz]]in diskografia** koostuu neljästä studioalbumista, kahdesta EP:stä, 13 singlestä ja kymmenestä musiikkivideosta. Tämän lisäksi yhtye on vieraillut suomalaisen poplaulajan Robinin singlellä vuonna 2015.

Santa Cruz perustettiin vuonna 2007 Helsingissä. Yhtyeen perustajajäseniin kuuluvat laulaja-kitaristi Arttu ”Archie Cruz” Kuosmanen ja kitaristi Joonas ”Johnny Cruz” Parkkonen. Myöhemmin kokoonpanoon liittyivät myös basisti Mitja ”Middy Cruz” Toivonen ja rumpali Tapani ”Tazzy Cruz” Fagerström. Santa Cruz julkaisi ensimmäisen omakustanne-EP:nsä *Another Rush of Adrenaline* vuonna 2009. Yhtyeen toinen omakustanne-EP *Anthems for the Young 'n' Restless* julkaistiin kaksi vuotta myöhemmin. Vuonna 2012 Santa Cruz solmi levytyssopimuksen Spinefarm Recordsin kanssa. Yhtyeen debyyttialbumi *[[Screaming for Adrenaline]]* julkaistiin 26. huhtikuuta 2013, ja se nousi parhaimmillaan Suomen virallisen albumilistan 27. sijalle. Levyltä julkaistiin kaksi singleä.

Vuosina 2014–2015 Santa Cruz julkaisi kolme uutta singleä. Niistä kaksi ensimmäistä nousi Suomen kaupallisten radiokanavien soitetuimpien listalle. Yhtyeen toinen studioalbumi *[[Santa Cruz (albumi)|Santa Cruz]]* julkaistiin Suomessa 6. maaliskuuta, Isossa-Britanniassa 9. maaliskuuta ja muualla maailmassa 10. maaliskuuta 2015. Levy nousi Suomen albumilistan sijalle kolme. Vuonna 2016 Santa Cruz julkaisi kaksi uutta singleä, joista ensimmäinen nousi Suomen radiosoittolistalle. Vuonna 2017 Santa Cruz solmi uuden levytyssopimuksen Sakara Recordsin kanssa. Yhtyeen kolmas studioalbumi *[[Bad Blood Rising]]* julkaistiin 6. lokakuuta 2017 Suomessa ja Japanissa, ja 10. marraskuuta muualla maailmassa. Levyn maailmanlaajuisesta levityksestä vastasi M-Theory Audio. *Bad Blood Rising* nousi Suomen albumilistalla viidenneksi ja fyysisellä albumilistalla toiseksi. Levyltä julkaistiin kaksi singleä, joista molemmat nousivat radiosoittolistalle.

Vuonna 2018 Johnny, Middy ja Tazzy Cruz ilmoittivat jättäneensä yhtyeen kesken Yhdysvaltojen kiertueen. Archie Cruz päätti jatkaa yhtyeen ainoana alkuperäisjäsenenä ja kasasi ympärilleen uuden kokoonpanon. Santa Cruzin on määrä julkaista neljäs studioalbuminsa *[[Katharsis (Santa Cruzin albumi)|Katharsis]]* 18. lokakuuta 2019. Levyltä on julkaistu neljä singleä, joista ”Tell Me Why” nousi yhtyeen ensimmäisenä kappaleen listoille Yhdysvalloissa sen saavutettua sija 38 *[[Billboard]]in* Mainstream Rock Indicator -listalla.

## Studioalbumit

## EP:t

## Singlet

### Vierailijana

## Musiikkivideot

## Lähteet

## Aiheesta muualla
* Santa Cruz -yhtye verkkosivustolla AllMusic.com (englanniksi)
Luettelo Syyrian sisällissodan osapuolista

**Luettelossa Syyrian sisällissodan osapuolista** käsitellään lyhyesti vuonna 2011 alkaneen Syyrian sisällissodan merkittävimmät aseelliset joukot ja muut sotivat tahot.

Hallitus taistelee kaikkia kapinallisia vastaan. Kapinalliset taistelevat monin paikoin myös keskenään, vaikka kaikkien niiden vihollinen on hallitus.

## Hallituksen puolella

Presidentti Bashar al-Assadin hallituksen puolella taistelevat

### Syyriasta

*Syyrian armeija
**Syyrian turvallisuusjoukot
*Puolisotilaallisia
*Kansalliset puolustusvoimat NDF, puolisotilaallisia joukkioita
**Shabiha, puolisotilaallisia kuolemanpartioita ja vastaavia
**Baathin prikaati
**al-Abbasin prikaati, joista 8&nbsp;000 Irakista
**Syyrian vastarinta
**Arabinationalistinen kaarti
**Jaysh al-Muwahhideen, druusien kaarti
**Sootoro (GPF) kristittyjen kaarti

### Ulkomailta

*Iranin joukkoja
*Hizbollah-järjestö
*Venäjän ilmavoimat alkoi tehdä syksyllä 2015 ilmaiskuja kapinallisia vastaan
*PFLP-GC
*Irakin shiioja
***Asa'ib Ahl al-Haq
**Kata'ib Sayyid al-Shuhada
*Houthien Ansar Allah

## Hallitusta vastaan taistelevat kapinalliset

*"Maltilliset kapinalliset" 
**Vapaan Syyrian armeija FSA, joka koostuu monista prikaateista
*Kurdit
**Kurdien YPG-joukot (ovat siirtyneet hallituksen puolelle)
*Sunnijihadistit

**Islamilainen rintama
**Valloituksen armeija Jaish al-Fatah maaliskuu 2015-, 
***jonka suurin ryhmä on ‎Ahrār ash-Shām
***Al Nusran rintama, al-Qaida-kytkentäinen
***Mhihajirin wa Ansar
***Sham-legioona
***Jabhart Ansar al-Din
**Ajcad al Sham
**AD rintama
**Mujahideenien armeija
*Monia islamilaisia taistelujärjestöjä
*Isis, al-Qaidasta irtautunut jyrkkä jihadistijärjestö, joka pyrkii luomaa maailmalaajuisen kalifaatin, n. 31&nbsp;500–100&nbsp;000 taistelijaa

## Isisiä vastaan taistelevat kapinalliset

Tärkeimmät Isisin kanssa kilpailevat kapinallisryhmät vuonna 2015 olivat

*Monet FSA:n prikaatit
*Islamilaisen rintaman taistelujärjestöt
*Mujahideenien armeija
*Ajnad al Sham
*Nusran rintama
*Kurdien joukot, YPG jne.